Расонскі раён з’яўляецца застрэльшчыкам аграэкатурызму ў нашай краіне і сваіх перадавых пазіцый не страчвае. Але не толькі аматары арганізаванага адпачынку сюды прыязджаюць. Ёсць групы экстрэмальных турыстаў, якім цікава вольна вандраваць па мясцовых лясах і балотах. Яны часам называюць Расоншчыну беларускай тайгой. І сапраўды, мясціны тут збольшага дзікія. Прычым за частаколам лесу, люстэркамі азёр і пакручастымі берагамі рэк хаваецца шмат цікавага з нашай мінуўшчыны...